अपने संगठन को पुनर्जीवित करने के लिए हमने तय किया है कि जहां हमारी पकड़ मजबूत है, हम मैदान में जाएंगे. हम न किसी को हराने के लिए लड़ रहे हैं और न जिताने के लिए. जदयू एनडीए गठबंधन का हिस्सा है. 7 और 8 जुलाई को पार्टी की राष्ट्रीय कार्यकारिणी की बैठक है, बाकी मुद्दे उसमें तय किए जाएंगे. केसी त्यागी के बयान पर भाकपा नेता अतुल अंजान ने तंज कसा और कहा, सब में शामिल रह कर सबसे जुदा होने की कोशिश न करें नीतीश. वह भाजपा के ‘टाइम टेस्टेड फ्रेंड’ हैं. उन्हें पहले जवाब देना होगा कि उन्होंने बिहार में महागठबंधन क्यों तोड़ा.